
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 6T/38/2025 7625010168 19. 08. 2025 JUDr. Katarína Šťastná ECLI:SK:OSSN:2025:7625010168.2
ROZSUDOK V MENE SLOVENSKEJ REPUBLIKY Okresný súd Spišská Nová Ves samosudkyňou JUDr. Katarínou Šťastnou na hlavnom pojednávaní konanom dňa 19. augusta 2025 takto rozhodol: obžalovaný: A. B., nar. X.X.XXXX v Levoči, okres Levoča, trvale bytom C. XXX, D. E. F. G., uznáva
sa
za
vinného, že
dňa 19. októbra 2024 v čase okolo 03.44 hod. v meste Levoča, okres B., na ulici Novoveská cesta cez okružnú križovatku smerom na sídlisko Západ, po predchádzajúcom požití konope (marihuany), viedol osobné motorové vozidlo továrenskej značky Škoda Octavia, evidenčného čísla B. XXXXX, označené ako vozidlo taxislužby, kde bol na odstavnej ploche pri prevádzke s názvom Provence Café, zastavený a kontrolovaný policajnou hliadkou, nakoľko počas policajnej kontroly javil známky požitia omamných a psychotropných látok, bol podrobený orientačnému testu na zistenie inej návykovej látky s pozitívnym výsledkom na prítomnosť delta-9-tetrahydrokanabinolu (THC) a následne mu bol v čase o 4.20 hod. uvedeného dňa odobratý biologický materiál krv a moč, pričom imunochromatografickým skríningom mu bola v krvi zistená koncentrácia 26,28 ng/ml delta-9-tetrahydrokanabinolu (THC), pričom THC je hlavnou psychoaktívnou látkou rastlín konope, ktoré sú zaradené do I. skupiny omamných látok a THC do I. skupiny psychotropných látok podľa zákona č. 139/1998 Z.z. o omamných látkach, psychotropných látkach a prípravkov v znení neskorších predpisov, kde v čase jazdy bol v štádiu akútnej intoxikácie (otravy) kanabinoidmi, v dôsledku čoho jeho psychické a fyzické funkcie, boli v stave vylučujúcom viesť bezpečne motorové vozidlo, teda vykonával v stave vylučujúcom spôsobilosť, ktorý si privodil vplyvom návykovej látky, inú činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, č í m spáchal prečin ohrozenia pod vplyvom návykovej látky podľa § 289 ods. 1 Tr. zákona a za
to
mu ukladá
Podľa § 289 ods. 1 Tr. zákona s použitím § 56 ods. 1, 2 Tr. zákona, § 38 ods. 2 Tr. zákona, § 36 písm. j), l) Tr. zákona, peňažný trest vo výmere 200 € (dvesto eur). Podľa § 57 ods. 3 Tr. zákona ustanovuje pre prípad, že by výkon peňažného trestu mohol byť úmyselne zmarený, náhradný trest odňatia slobody v trvaní 1 (jedného) mesiaca.
Podľa § 61 ods. 1, 2 Tr. zákona s použitím § 38 ods. 2 Tr. zákona, § 36 písm. j), l) Tr. zákona, ukladá trest zákazu činnosti viesť všetky druhy motorových vozidiel v trvaní 24 (dvadsaťštyri) mesiacov. odôvodnenie: Podľa § 172 ods. 2 Trestného poriadku rozsudok neobsahuje odôvodnenie. Poučenie: Proti tomuto rozsudku možno podať odvolanie do 15 (pätnásť) dní od jeho oznámenia na tunajší súd. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. V písomne podanom odvolaní treba uviesť, proti ktorým výrokom odvolanie smeruje a či smeruje aj proti konaniu, ktoré rozsudku predchádzalo. Obžalovaný môže odvolaním napadnúť rozsudok pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe. Poškodený môže odvolaním napadnúť nesprávnosť výroku o náhrade škody. Oprávnená osoba sa po vyhlásení rozsudku môže odvolania výslovne vzdať alebo podané odvolanie môže výslovným vyhlásením vziať späť, a to až do doby, než sa odvolací súd odoberie na záverečnú poradu.

